Yokosuka. Yokosuka — Yaponiyadagi shahar, Xonsyu o. ning janubi-sharqida, Kanagava prefekturasida. Yirik port, temir yoʻl stansiyasi. Aholisi 432,1 ming kishi (1995). Kemasozlik va kema remonti korxonalari, issiqlik elektr st-yasi, harbiy zavodlar, toʻqimachilik va tikuvchilik korxonalari mavjud. Y. — aviatsiya ilmiy tadqiqot markazi. Dengizchilikoʻquv muassasalari, dengiz muzeyi, akvarium bor. Y. — Yaponiyaning yirik harbiy-dengiz bazasi.